lflage/wiki-talks huggingface dataset:
Discuție:Sistem de ecuații

message: Revenirea din 12 noiembrie despre prezența conjuncției logice în sistemele de ecuații este una neavenită. Se găsește de exemplu în sursa Inițiere în matematica aplicată (p. 12), găsibilă pe Google. 178.138.98.98 (discuție) 8 aprilie 2024 00:50 (EEST)
replies: text: Formularea eliminată lăsa impresia că toate sistemele ar trebui să fie determinate și compatibile. Prin eliminarea ei acest aspect este evitat.

text: Sursele pot greși și ele.

text: Încetați să faceți afirmații ca „este una neavenită”, nu întotdeauna alții sunt de  vină. Neticheta cere să presupuneți întâi că dvs. nu ați înțeles chestiunea. --Turbojet  8 aprilie 2024 09:32 (EEST)
replies: text: :Observ existența articolului enwp :en:Consistent and inconsistent equations. Exemplele prezentate acolo indică prezența unei contradicții între ecuațiile sistemului pentru sisteme incompatibile (indiferent că sunt subdeterminate,  determinate sau supradeterminate), adică ecuațiile sistemelor incompatibile nu pot fi adevărate împreună, fapt in acord cu natura conjuncției logice care e falsă pentru cel puțin o propoziție falsă în componență. De aceea sistemele incompatibile nu au vreo soluție, ecuațiile componente nu pot fi adevărate împreună. 178.138.98.98 (discuție) 8 aprilie 2024 14:10 (EEST)
replies: text: ::Păi dacă știți așa de bine, de ce ați introdus textul șters în forma respectivă? De ce nu l-ați formulat corect atunci? --Turbojet  8 aprilie 2024 14:38 (EEST)
replies: text: :::A fost o scăpare, se poate întâmpla oricui. Nu bănuiam impresia pe care o menționați dv. (Evenimentele ulterioare nu au prea favorizat revenirea asupra formulării până acum, ținând cont și de formularea unei afirmații drastice privind inexistența unor surse, enunțată explicit doar în decembrie.) Cum propuneți să fie formularea corectă, pentru a evita orice impresie nedorită/justificată? 178.138.98.98 (discuție) 8 aprilie 2024 15:05 (EEST)
replies: text: ::::Eu nu fac cercetare originală. Este problema dvs. --Turbojet  8 aprilie 2024 19:36 (EEST)
thread_title:  Revenirea asupra precizării operatorului logic implicat
Discuție:Biserica franciscanilor din Târgu Mureș

message: Ar trebui redenumit articolul din biserică în mănăstire, fiindcă, chiar a fost o mănăstire aici. ← Acest comentariu nesemnat a fost adăugat de 93.122.250.186 (discuție • contribuții).

message: Nu am găsit surse care să ateste faptul că în "perioada socialismului aici a funcționat Liceul de Artă". Nici nu este logic, deoarece în 20 august 1949, de ziua Regelui Sfântul Ștefan, conventul surorilor a fost închis și numai în acest an s-a înființat liceul. --Kulja~rowiki (discuție) 7 ianuarie 2022 10:51 (EET)
replies: text: scrie pe tabelul informativ din fața turnului franciscanilor

text: ești din Târgu-Mureș sau din ceva sat alăturat? poate de aceea nu știi istorie... 93.122.251.23 (discuție) 18 ianuarie 2022 19:48 (EET)

text: Faptul că ceva nu e citat nu înseamnă că trebuie șters imediat <atac la persoană>!!! 93.122.251.23 (discuție) 18 ianuarie 2022 19:51 (EET)

text: Problema ta e că nu știi istorie, dar, te crezi mare wikipedian.

text: Pe lângă faptul că nu știi istorie locală, nu cunoști nici politicile wikipedia, și ștergi de zor <atac la persoană>! 93.122.251.23 (discuție) 18 ianuarie 2022 19:51 (EET)
thread_title:  Liceul de Artă
Discuție:Comitetul Regional Ucrainean din Bucovina (1918)

message: cum ar fi ok, Lovitura de stat ucraineană din Cernăuți din 6 noiembrie 1918 sau Lovitura de stat ucraineană de la Cernăuți din 6 noiembrie 1918 ? --Accipiter Gentilis Q.(D) 8 ianuarie 2022 12:57 (EET)
replies: text: Din câte am învățat la școală, „la” și „de la” sunt prepoziții asociate cu mișcarea (ex. „merg la Cernăuți” sau „vin de la Cernăuți”), în timp ce „în” și „din” sunt prepoziții asociate cu starea pe loc (ex. „sunt în Cernăuți” sau „sunt originar din Cernăuți”). Aș înclina deci pentru forma „din”. Ca să fie mai simplu, înlocuiți în exemplul dat Cernăuți cu Bucovina: Lovitura de stat ucraineană din Bucovina din 6 noiembrie 1918 sau Lovitura de stat ucraineană de la Bucovina din 6 noiembrie 1918. Dacă ceea ce vă deranjează e doar repetiția „din”, puteți adăuga data în paranteză. --Donarius (discuție) 8 ianuarie 2022 13:23 (EET)
, mulțam  fain; am ales varianta Lovitura de stat din Ducatul Bucovinei din 6 noiembrie 1918, dat fiind că denumirea oficială era aceea de Ducatul Bucovinei și în plus am văzut acum că, în felul acesta concordă cu denumirea articolelor similare ale ro.wiki.--Accipiter Gentilis Q.(D) 8 ianuarie 2022 14:22 (EET)
thread_title: Titlu articol
Discuție:Frăția Ortodoxă (organizație)

message: Bună ziua, aveți cumva din întâmplare bibliografie despre această frăție, cea actuală sau din trecut? Am reușit cumva să aduc articolul pe linia de plutire și e păcat să-l las așa.--Kun Kipcsak (discuție) 10 ianuarie 2022 09:12 (EET)
 Despre Frățiile de cruce există tone de bibliografie. Despre organizația asta - Frăția Ortodoxă nu îmi vine nimic în minte, trebuie să caut. Pentru că articolul menționează ASCOR, despre legăturile acesteia cu extrema dreaptă există bibliografie. --Plinul cel tanar
replies: text: Înțeleg, mă interesau câteva titluri după care să caut. Până la urmă e rezonabil așa cum este.--Kun Kipcsak (discuție) 10 ianuarie 2022 18:26 (EET)
thread_title:  Surse 

message: Cred că s-a redenumit în „Frăția Ortodoxă” (prin a scoate „Română” din final) în 2015. În 2014 într-un articol al lui Ionuț Țene reiese că se avea în vedere redenumirea, iar în 2015 a fost scandalul cu legea antilegionară (L 217/2015) când s-au pus paie pe foc. Cert este că în 2018 denumirea era cea actuală.--Kun Kipcsak (discuție) 11 ianuarie 2022 22:32 (EET)
replies: text: Nu mai înțeleg nimic... https://www.ziaruldevrancea.ro/special/educatie/9741-fratia-ortodoxa-lupta-cu-mentalitatile.html Erau și în 2001!? Sau este vorba de mai multe frății cu același nume? Măcar am găsit pagina de Facebook la cea din articol...--Kun Kipcsak (discuție) 11 ianuarie 2022 23:00 (EET)

text: Alta, din Suceava: https://www.monitorulsv.ro/Religie/2011-08-13/Centru-social-in-parohia-Sfantul-Nicolae-din-Campulung-Moldovenesc --Kun Kipcsak (discuție) 11 ianuarie 2022 23:01 (EET)

text: Alta, din Drochia: https://archive.org/details/RevistaCurierulOrtodox/CurierulOrtodox2007_07/page/n1/mode/2up?q=fratia+ortodoxa--Kun Kipcsak (discuție) 12 ianuarie 2022 10:13 (EET)
replies: text: :Deși am crezut inițial că sunt două frății separate, totuși redenumirea și vizibilitatea actualei („Sfântul Mare Mucenic Gheorghe purtătorul de Biruință”) mă face să cred că e una și aceeași. Însă ar face bine să vină cu lămuriri, m-am săturat de jucărelele astea ale lor.--Kun Kipcsak (discuție) 12 ianuarie 2022 10:15 (EET)
thread_title:  Redenumire 

message: ... vedeti ca in conditiile de astazi faceti reclama, propaganda, cum s-ar zice, extremismului. Ce-a fost se vede ca se intampla iar, cuvant cu cuvant. Sunt de parere sa o scoateti ca neconforma....Asybarisaport 28 iunie 2022 10:14 (EEST)
thread_title: Sfarma piatra
Discuție:Chioșc interactiv

message: Secțiunea Lista producători cred că nu aduce niciun plus-valoare articolului, decât că oferă niște reclamă gratuită unor companii. Dacă aceste companii sunt esențiale istoriei dezvoltării chioșcurilor interactive, sigur că trebuie să le păstrăm, dar mă îndoiesc că acest lucru e adevărat. În orice caz, cel puțin legăturile URL trebuie scoase. //  Gikü  vorbe  fapte  11 ianuarie 2022 00:55 (EET)
thread_title:  Lista producători
Discuție Categorie:Toate comunele din Republica Moldova

message: Nu văd niciun motiv pentru care ar fi necesară o categorie aparte față de pur și simplu :Categorie:Comune din Republica Moldova. Propun transferarea tuturor paginilor spre acea categorie și ștergerea acesteia. //  Gikü  vorbe  fapte  11 ianuarie 2022 18:52 (EET)
thread_title:  Necesitate
Discuție:Școlile românești din Transnistria

message: Probabil, articolul ar trebui redenumit, pentru că actualul titlul ar putea da de înțeles că aceste școli sunt cumva în jurisdicția statului român, aparțin României etc.
Unele variante, posibile, ar fi (ceea ce am găsit înotând prin internet, unele fiind preluate de pe site-urile Instituțiilor oficiale ale Guvernului RM și OSCE):
*Școlile cu predare în grafia latină din Transnistreană
*Școlile cu predare în grafia latină administrate de Republica Moldova în Transnistria
*Școlile moldovenești cu predare în grafia latină din Transnistria
*Școlile în limbă română cu predare în grafia latină din Transnistria
*Școlile cu predare în limba română cu grafie latină din Transnistria
Pentru titlu e nevoie de o formulare scurtă, clară, cuprinzătoare și „exactă”. -- Avereanu (discuție) 12 ianuarie 2022 22:33 (EET)
thread_title:  Denumirea articolului
Discuție:Comitatul Ugocea

message: Există vreo atestare a denumirii românești?--Kun Kipcsak (discuție) 13 ianuarie 2022 10:12 (EET)
replies: text: https://www.google.ro/search?q=comitatul+ugocea&sxsrf=AOaemvKQnvpZ4sQ6U0NXrNtSLW-sROtHmg:1642231280598&source=lnms&tbm=bks&sa=X&ved=2ahUKEwi0yfmgnLP1AhURDuwKHXTZATwQ_AUoAXoECAIQCw&biw=1366&bih=606&dpr=1 Există mai multe surse tipărite începând din secolul al XIX-lea și până în prezent. Printre autori se numără George Barițiu, Ioan Slavici (în Românii din Ardeal), Nicolae Iorga, Onisifor Ghibu, Constantin C. Giurescu, Al. Filipașcu (în cunoscuta lucrare Istoria Maramureșului), Iorgu Iordan (în Toponimia romînească), David Prodan, Ovidiu Pecican, Constantin Rezachevici, precum colectivele unor institute prestigioase precum Academia Republicii Socialiste România, Institutul de Lingvistică din București, Institutul de Istorie din Cluj, Institutul de Istorie „N. Iorga”, Institutul de Istorie și Arheologie „A.D. Xenopol” ș.a. --Donarius (discuție) 15 ianuarie 2022 09:32 (EET)
replies: text: :Mulțumesc. Doar la comitatul acesta nu am reușit să mă conving atunci.--Kun Kipcsak (discuție) 15 ianuarie 2022 10:20 (EET)
replies: text: ::Mai trebuie precizat că după PRM pe teritoriul românesc al fostului comitat a fost înființată o plasă care se numea Ugocea. --Donarius (discuție) 15 ianuarie 2022 10:21 (EET)
thread_title:  Denumire
Discuție:Antarctica

message: putea-ti pune mai multe Informati!! 2A02:2F0D:B507:3D00:C5E1:13C6:5FD2:7AF7 (discuție) 15 ianuarie 2022 15:14 (EET)
replies: text: Nu vă oprește nimeni să adăugați informațiile chiar dvs, cât timp sunt corecte, verificabile și nu vandalizați articolul.--DiaCriticul (discuție) 15 ianuarie 2022 15:19 (EET)
thread_title:  Antartica
Discuție:Simon Hollósy

message: La wikidata nu am putut pune la referinta cauzei decesului pe TIHOMIROV A.N. pentru ca autorul inca nu exista pe wiki si deci, nici pe wikidata. A iesit la ce am pus numele unei localitati ucrainiene, vezi referinta nr. 7. Nu stiu cum sa-l pun. Poate reuseste cineva. Referinta o gasiti la bibliografie. ...Asybarisaport 15 ianuarie 2022 17:43 (EET)
thread_title: Referinte wikidata
Discuție:Sinus lift

message: Am primit un email în sistemul VRT (tichet #2022011510002319) de la dr. Dan Aristide prin care eliberează textul și imaginile de la pagina https://draristide.ro/procedura-sinus-lift-chirurgia-dentara/ sub licența cc-by-sa-3.0 Strainu (دسستي‎)   17 ianuarie 2022 22:07 (EET)
thread_title:  Eliberare material
Discuție:Reședință de comună

message: Mulțumesc pentru crearea ciotului. Considerați acest item Wikidata ca fiind potrivit ca să îl legăm de articol? :d:Q15303838. Mulțumesc. //  Gikü  vorbe  fapte  19 ianuarie 2022 20:47 (EET)
thread_title:  Item Wikidata
Discuție:Biserica Sfântul Nicolae din Târgu Ocna

message: Ceva ce nu prea se spune: cele două tunuri Krupp din fața cimitirului eroilor, identificate de cineva la Commons a fi w:en:7.7 cm FK 96, sunt pradă de război.--Kun Kipcsak (discuție) 20 ianuarie 2022 10:46 (EET)
replies: text: Este cimitirul notabil? Merită un articol separat?--Kun Kipcsak (discuție) 20 ianuarie 2022 13:32 (EET)
replies: text: :Vedeți BC-IV-m-A-00908.03 Ansamblul memorial 1916-1919, dacă de ăsta e vorba. Rezultă că e notabil, fiind element din LMI. Accipiter Gentilis Q.(D) 20 ianuarie 2022 13:48 (EET)
replies: text: ::Mulțumesc.--Kun Kipcsak (discuție) 20 ianuarie 2022 13:54 (EET)
replies: text: :::Cu plăcinte.--Accipiter Gentilis Q.(D) 20 ianuarie 2022 14:00 (EET) P.S. Titlul articolului va trebui să fie cel oficial din LMI.
replies: text: ::::Chiar? E bun și acela, mă gândeam până să văd mesajul la „Cimitirul cu tunuri din Târgu Ocna”...--Kun Kipcsak (discuție) 20 ianuarie 2022 14:05 (EET)
replies: text: :::::Văd că aici cimitirul apare cu 1918 și nu cu 1919, cum e trecut pe placa de marmură și în lista lui .--Kun Kipcsak (discuție) 20 ianuarie 2022 20:31 (EET)
thread_title:  Informații
Discuție:PECO

message: (adus de la Discuție:Peco)
PECO înseamnă PEtrol COmercial sau, așa cum stă scris pe logo-ul PECO: COmercializarea produselor PEtroliere. Acronimul de mai sus “inventat” după 1990, este o prostie, deoarece
- “produse etilate” a fost unul singur, benzina CO 98, apărută după mai bine de 10 ani de la înființarea PECO.
-este evident că PECO comercializa “produse petroliere” și nicidecum “produse etilate” Ghiuruțan Dan (discuție) 19 octombrie 2019 08:37 (EEST)
replies: text: Dacă aveți surse de încredere pentru afirmațiile de mai sus, modificați articolul! --Bătrânul (discuție) 19 octombrie 2019 09:15 (EEST)
thread_title:  PECO 

message: Când am acces din nou la Arcanum caut ziare care să explice abrevierea, până acum „etilatele” (pentru anii 1950–1960!) sună a legendă urbană.--Kun Kipcsak (discuție) 20 ianuarie 2022 11:30 (EET)
replies: text: P.S. Observ multe muște anonime care lasă începând din 2019 tâmpenii în articol, nostalgii de Scornicești și exagerări debile de tip „unul din primele branduri romanesti de succes” (perfect normal în condițiile în care era singura companie care comercializa carburanți oamenilor de rând?).--Kun Kipcsak (discuție) 22 ianuarie 2022 10:48 (EET)
replies: text: :Aiureala (sau abureala?) cu „PECO este abrevierea pentru Produse Etilate cu Cifră Octanică” provine de la inițiatorul articolului, așa că nu e de mirare că s-a tot perpetuat... --Bătrânul (discuție) 22 ianuarie 2022 10:51 (EET)
replies: text: ::Am observat...--Kun Kipcsak (discuție) 22 ianuarie 2022 10:52 (EET)

text: ::Am găsit până la urmă pe un logo.--Kun Kipcsak (discuție) 13 martie 2022 11:41 (EET)

text: ::Benzine etilate prezente în 1972 aici.--Kun Kipcsak (discuție) 13 martie 2022 11:49 (EET)
replies: text: :::Da, este foarte clar. L-aș pune ca referință în articol, dar cred că media.autoblog.md este un blog. --Bătrânul (discuție) 13 martie 2022 11:54 (EET)
replies: text: ::::Mai caut... Partea bună e că s-au găsit prin cărți și reclame, care pot fi încărcate la Wikimedia Commons. Trebuie să mă uit și în colecția mea de Almanah Scînteia.--Kun Kipcsak (discuție) 13 martie 2022 12:06 (EET)
thread_title:  Pe lista de lucru
Discuție:EKATTE

message: Cu k sau cu c?--Mihai (discuție) 5 martie 2023 22:13 (EET)
replies: text: K, conform legăturilor externe și Wikipedia:Transliterare. Strainu (دسستي‎)   5 martie 2023 22:39 (EET)
replies: text: : Ok, mersi. --Mihai (discuție) 6 martie 2023 23:46 (EET)
thread_title:  Neconcordanță
Discuție:Biserica de lemn din Nicula

message: Articolul asta ar trebui sters si este de pus linc la formatul bisericilor de lemn direct la capitolul specific de la Icoana de la Nicula. Spun asta pentru ca istoria icoanei se leaga organic de biserica si mutarea textului de la art cu icoana la articolul cu biserica este neavenita, plus ca aici PDVN-ul este in floarea greco-catolico-iezuita ...Asybarisaport 23 ianuarie 2022 11:14 (EET)
replies: text: Inițiați o propunere de ștergere. //  Gikü  vorbe  fapte  23 ianuarie 2022 14:55 (EET)
replies: text: ::Eu am semnalat problema, nu vreau sa particip la o discutie pentru ca imi dau seama ca opinia mea difera de politica generala. Cine doreste sa mute texte de colo colo, poate sa o faca, eu nu ma voi opune. Mi-am facut treaba si a iesit mai mult decat multumitor. Cine vrea o disolutie, sa o faca. Istoricul articolului de la Icoana de la Nicula arata pentru cine doreste sa vada ce am facut. Respect regulile wiki!  ...Asybarisaport 23 ianuarie 2022 16:09 (EET)
thread_title: stergere
Discuție:Bezirk

message: În momentul de față articolul acesta este cercetare originală. Nu are nicio sursă. Și nici nu poate avea pentru că acesta este un termen german care ar trebui tradus. Cum?
Am plecat de la termenii din limba germană, am văzut și descrierile din limba engleză, neerlandeză și, evident, română. 
Plecăm de la faptul că sunt mai multe nivele de guvernare. Primul nivel este cel național. 
Germania este o republică federală (bundesrepublik) formată din mai multe țări ale federației, numite landuri. Acestea ar fi al doilea nivel de guvernare.
Următorul nivel de guvernare este reprezentat de Regierungsbezirk. Acesta este facultativ. Unele landuri îl pot avea, altele nu. Generic, s-ar numi regiune guvernamentală. Termenul s-ar putea traduce prin district guvernamental sau guvernorat.
Landurile au în compunere landkreis sau kreis. Din păcate, pe ro.wikipedia au fost traduse eronat. Landkreis sau kreis s-ar putea traduce ca district de land sau district, nu district rural cum este acum pe ro.wikipedia. Pe de.wikipedia nu există așa ceva și nici din descriere nu rezultă vreo referire la rural. 
În landuri mai pot fi kreisstadt sau kreisfreie stadt care au fost traduse eronat district urban al Germaniei. De fapt, ar trebui tradus oraș liber districtual. Sub nicio formă liber nu este același lucru cu rural.
Am stat de vorbă cu persoane din Germania și Olanda încercând să identific corect termenii care ar putea fi potriviți în limba română.
De la un institut german mi s-a spus că traducerea în limba neerlandeză a termenului bezirk este district, iar kreis vine de la cerc, de la ceva rotund, deci termenul cel mai potrivit ar fi circumscripție. Dacă ne uităm în DEX la district și la circumscripție vom vedea că primul termen este văzut (la modul general) ca o unitate administrativ-teritorială, iar al doilea ca o subdiviziune a unei unități administrativ-teritoriale. 
În consecință, coroborând toate aceste informații, kreis s-ar putea traduce în limba română circumscripție, landkreis ar fi circumscripție de land, kreisstadt poate fi tradus ca oraș de circumscripție (în sensul de reședință a circumscripției), iar kreisfreie stadt ca oraș liber de circumscripție.
Pentru următorul nivel, Regierungsbezirk s-ar putea traduce district guvernamental (o formă mai precisă) sau, mai pe scurt, guvernorat (o formă mai generală).
Surse: https://dexonline.ro/, https://www.duden.de/ 188.27.183.146 (discuție) 23 ianuarie 2022 16:17 (EET)
replies: text: Încetați să vă ocupați cu cercetare originală. //  Gikü  vorbe  fapte  24 ianuarie 2022 13:37 (EET)
thread_title:  Traduceri termeni
Discuție:Manilkara bidentata

message: Aș dori să clarificăm aspectul articolului Manilkara bidentata. Denumirea de massaranduba a fost introdusă în Europa de portughezi din limba tupiană (a populației Tupi, din America de Sud). Ea a fost preluată ca atare în multe limbi, printre care:
Franceză:
https://www.nature-bois-concept.com/magazine/guide-bois/essences/bois-exotique/massaranduba/
Italiană:
https://www.ravaiolilegnami.com/materiali/massaranduba/
Spaniolă:
https://maderame.com/enciclopedia-madera/massaranduba/
Ea este preluată ca atare și în română, fiind utilizat bineințeles de catre un cerc de cunoscători, care in limbajul uzual îl folosesc cu mult mai mult decât denumirea latinească. Aceștia sunt distribuitori de materiale, magazine, arhitecți, designeri, ingineri, proprietari de clădiri, clienți. Dovada raspândirii utilizarii in româna o stau căutările pe termenul “lemn massaranduba”: https://www.google.ro/search?q=lemn+massaranduba
Sper să fi adus suficiente argumente pentru reconsiderarea ștergerii termenului.  ← Acest comentariu nesemnat a fost adăugat de Samokan (discuție • contribuții).
replies: text: Vedeți politica de verificabilitate. Mai puțin ne interesează utilizarea în felurite „cercuri de cunoscători”. Există o sursă de încredere (cu autoritate în domeniul botanicii) care atestă denumirea propusă de Dvs.? Dacă nu, rămânem la denumirea binomială. //  Gikü  vorbe  fapte  24 ianuarie 2022 23:32 (EET)

message: Aș dori să clarificăm aspectul articolului Manilkara bidentata. Denumirea de massaranduba a fost introdusă în Europa de portughezi din limba tupiană (a populației Tupi, din America de Sud). Ea a fost preluată ca atare în multe limbi, printre care:
Franceză:
https://www.nature-bois-concept.com/magazine/guide-bois/essences/bois-exotique/massaranduba/
Italiană:
https://www.ravaiolilegnami.com/materiali/massaranduba/
Spaniolă:
https://maderame.com/enciclopedia-madera/massaranduba/
Ea este preluată ca atare și în română, fiind utilizat bineințeles de catre un cerc de cunoscători, care in limbajul uzual îl folosesc cu mult mai mult decât denumirea latinească. Aceștia sunt distribuitori de materiale, magazine, arhitecți, designeri, ingineri, proprietari de clădiri, clienți. Dovada raspândirii utilizarii in româna o stau căutările pe termenul “lemn massaranduba”: https://www.google.ro/search?q=lemn+massaranduba
Sper să fi adus suficiente argumente pentru reconsiderarea ștergerii termenului. Samokan (discuție) 24 ianuarie 2022 23:33 (EET)
thread_title:  Termenul massaranduba
Discuție:Fundație (persoană juridică)

message: O fundație este o afacere scutită de taxe care se dedică unui scop nobil (deci nu îmbogățirii acționarilor).
Exemple:
* Wikimedia Foundation Inc
* Mensa International Limited
Inc=SA
Limited=SRL
După cum vedem din exemplele de mai sus, forma de organizare este afacere, după care au urmat procesul legal pentru a fi scutite de taxe în țările în care au sediu. 
Poate găsi cineva surse pentru asta?
Am văzut :en:List of legal entity types by country#Romania, dar nu are WP:SURSE. tgeorgescu (discuție) 26 ianuarie 2022 07:58 (EET)
thread_title:  Definiție
Discuție:Svetlana Căpățînă

message: Nu înțeleg această modificare. Nu pricep de ce a fost nevoie de înlocuit formatul  cu text și, mai ales, de ce ați omis data nașterii lăsând doar anul. //  Gikü  vorbe  fapte  26 ianuarie 2022 16:59 (EET)
replies: text: Pentru că la ora 16:20, când am făcut modificarea, art. nu apărea ca fiind legat la Wikidata, iar în introducere apărea așa: „Svetlana Căpățînă (n. ?) a fost...”. Am introdus doar anul nașterii pentru că l-am dedus din singura referință care era atunci în articol („ar fi împlinit în luna octombrie 53 de ani”; am făcut scăderea și a rezultat 1969). Ce nu prea înțeleg este faptul că dvs. ați introdus la Wikidata linkul spre ro.wikipedia la ora 13:17 (ora UTC) deci cu 3 minute înainte de modificarea mea, dar ar fi trebuit să apară instantaneu. Probabil a durat ceva până am citit eu articolul de la https://newsmaker.md/ro/cine-a-fost-svetlana-capatina-deputata-rapusa-de-covid-19-la-doar-52-de-ani/ și articolul îl deschisesem deja în modul de modificare sursă. Scuze pentru încurcătură. Am reintrodus formatul . --Bătrânul (discuție) 26 ianuarie 2022 18:31 (EET)
thread_title:  date biografice
Discuție:Baltalimanı

message: Citez: La articolele Wikipedia al căror titlu utilizează litere inexistente pe tastatura românească se acceptă crearea unui articol de redirecționare către acesta (d. ex Munchen, Katip Celebi), urmând regulile de mai jos, atunci când este cazul. Wikipedia:Transliterare 
Cam așa ceva am sugerat și eu aici. 188.27.183.146 (discuție) 26 ianuarie 2022 21:32 (EET)
replies: text: Adică Baltalimanî către Baltalimanı, nu invers. Există deja. În plus, am mai creat redirecționări de la Balta-Liman și Balta Liman (forme existente în sursele istorice din Tratatul de la Balta-Liman) către Baltalimanı. Articolul așezării rămâne cu numele turcesc, în timp ce articolul tratatului rămâne cu varianta atestată de sursele istorice în limba română. Redirecționările permit astfel legarea articolelor între ele. --Donarius (discuție) 26 ianuarie 2022 22:04 (EET)
replies: text: :Mi se pare cea mai bună soluție în momentul de față. Felicitări!188.27.183.146 (discuție) 26 ianuarie 2022 23:06 (EET)
thread_title:  Normă de transliterare